《泛舟出东新关至皋亭山看梅同穆门江声龙泓堇蒲瓯亭作》
清代·梁启心

早暄梅信舒，新晴涨痕浅。小舟衔尾出，野塘风正软。

遥见皋亭麓，平林白于茧。暖烟结曾阴，颓日下西阪。

人家依水住，大半花作堰。入春已逾旬，幸我来未晚。

相将恣幽探，腰脚犹可勉。

作者简介：（1695—1758）清浙江杭州人，初名诗南，字首存，一字蔎林。早年与弟梁诗正自相师友。乾隆四年进士。授编修。乞归。与厉鹗等结社倡和。晚年，诗社同仁均已去世，惟与杭世骏等数人为友。有《南香草堂诗集》。